b'\n_START_ARTICLE_\nSpesialundervisning\n_START_SECTION_\nRett til spesialundervisning\n_START_PARAGRAPH_\nOppl\xc3\xa6ringsloven \xc2\xa7 5-1 sier at elever som ikke har eller ikke kan f\xc3\xa5 tilfredsstillende utbytte av det ordin\xc3\xa6re oppl\xc3\xa6ringstilbudet, har rett til spesialundervisning. Dette er igjen opp til den enkelte skole og kommune \xc3\xa5 avgj\xc3\xb8re. Noe som f\xc3\xb8rer til stor variasjon over hele landet. Spesialundervisningen er f\xc3\xb8rst og fremst regulert av oppl\xc3\xa6ringslovens kapittel 5  og forskriften til oppl\xc3\xa6ringsloven . Utdanningsdirektoratet har utarbeidet veileder om spesialundervisning .\n_START_SECTION_\nEkskludering eller inkludering\n_START_PARAGRAPH_\nEkskludering og inkludering er i skolesammenheng tradisjonelt knyttet til tilretteleggingen av tilbud som er blitt og fortsatt blir gitt til elever som blir vurdert \xc3\xa5 trenge noe ekstra. F\xc3\xb8rst og fremst gjelder det elever som har forskjellige vansker med \xc3\xa5 tilegne seg skolens l\xc3\xa6restoff, eller som ikke finner til seg til rette med skolens og klasserommets regler. I de senere \xc3\xa5rene har ogs\xc3\xa5 kulturelle eller spr\xc3\xa5klige variasjoner blitt en ny utfordring for en skole der oppl\xc3\xa6ringssituasjonene ideelt sett skal v\xc3\xa6re tilpasset alle. Overfor elever med l\xc3\xa6revansker eller vansker med \xc3\xa5 finne seg til rette, snakker vi om spesialundervisning. Minoritetselevene f\xc3\xa5r morsm\xc3\xa5lsoppl\xc3\xa6ring eller norsk som andrespr\xc3\xa5k. Det er viktig at spesialundervisning og tilrettelagt undervisning ikke blandes med \xc3\xa5 hverken ekskludere eller inkludere. Vi er alle forskjellige, og har forskjellige behov._NEWLINE_I praksis vil de fleste elever som f\xc3\xa5r spesialundervisning bli tatt av det ordin\xc3\xa6re oppl\xc3\xa6ringstilbudet for st\xc3\xb8rre eller mindre deler av skoletiden. Dette vil si at innholdet i oppl\xc3\xa6ringen vil avvike fra fagplanen for klassetrinnet.\n_START_SECTION_\nOrganisering av spesialundervisning\n_START_PARAGRAPH_\nHvordan spesialundervisningen organiseres vil til dels v\xc3\xa6re avhengig av skolens tilbud for denne elevgruppen, elevens behov, og \xc3\xb8nsker fra eleven og foreldrene til eleven. En del skoler har hjelpel\xc3\xa6rere inne i klasserommet, mens andre velger \xc3\xa5 dele opp i grupper. _NEWLINE_Det finnes ogs\xc3\xa5 enkelte spesialskoler som for eksempel Haug skole og ressurssenter, Frydenhaug skole og Berg G\xc3\xa5rd skole. Noen skoler har ogs\xc3\xa5 egen spesialundervisningsavdeling som f.eks.  Hov ungdomsskole.\n_START_SECTION_\nBruk av hjelpemidler\n_START_PARAGRAPH_\nOfte benyttes forskjellige hjelpemidler og spesialprogrammer til tilrettelagt undervisning. Her finnes det et varierende utvalg. Hjelpemidler kan man s\xc3\xb8ke NAV (tidligere hjelpemiddelsentralen) om st\xc3\xb8tte til. Man skal kontakte kommunen for informasjon om s\xc3\xb8knadsprosedyrer. NAV kan ogs\xc3\xa5 tilby informasjon og vurdering av hvilke hjelpemidler som kan benyttes i forhold til behovet. Her kan man ogs\xc3\xa5 ta kontakt med forskjellige akt\xc3\xb8rer p\xc3\xa5 markedet for \xc3\xa5 se og utpr\xc3\xb8ve produkter f\xc3\xb8r man velger.'